Macaulay Culkin (gebore 26 Augustus 1980) is 'n Amerikaanse akteur, regisseur, vervaardiger en musikant. Hy het sy loopbaan as 'n kinderakteur begin. Hy is bekend vir sy rolle in die rolprente Home Alone (1990), My Girl (1991), Home Alone 2: Lost in New York (1992), en The Good Son (1993). Hy het opgehou om op te tree in 1994 en het sy terugkeer in 2003 gemaak met 'n rol op die televisieprogram Will and Grace en in die film Party Monster (2003). Hy het 'n outobiografiese boek geskryf, Junior, wat gepubliseer was in 2006. Macaulay Carson Culkin was gebore in New York Stad. Sy pa, Kit Culkin, is 'n voormalige akteur wat bekend is vir sy produksies op Broadway en is die broer van aktrise Bonnie Bedelia. Sy ma is Patricia Brentrup, wat nooit met Culkin getroud was nie. Culkin was die derde van sewe kinders, vyf seuns en twee meisies: Shane (gebore 1976), Dakota (1979–2008), Kieran Culkin (gebore 1982), Quinn (gebore 1984), Christian (gebore 1987), en Rory Culkin (gebore 1989).